Lauri Tukonen

Lauri-Erik Aleksi TukonenVerohallinto (s. 1. syyskuuta 1986 Hyvinkää) on suomalainen uransa lopettanut jääkiekkoilija. Hän on pelipaikaltaan oikea laitahyökkääjä ja laukoo oikealta.

Tukonen varattiin 11:nä pelaaajana NHL:n varaustilaisuudessa vuonna 2004. Hän pelasi urallaan viisi NHL-ottelua tehoin 0+0, 193 AHL-ottelua tehopistein 36+70=106 sekä 428 SM-liigaottelua tehopistein 106+124=230.

Uransa jälkeen Tukonen on toiminut kasvattajaseuransa Hyvinkään Jää-Ahmojen puheenjohtajana sekä NHL-seura Calgary Flamesin pelaajatarkkailijana.

Ura

Jääkiekko-oppinsa Tukonen sai kotikaupunkinsa Hyvinkään Ahmoissa, joiden Mestis-peleissä hän esiintyi jo kaudella 2001–2002. Kaudelle 2003–2004 Tukonen siirtyi harjoittelemaan Porin Ässiin, tarkoituksena pelata kausi sekä A-junioreissa että liigajoukkueessa. Tukonen siirtyi kuitenkin oma-aloitteisesti ennen yhtäkään ottelua Espoo Bluesiin. SM-liigassa hän debytoi kaudella 2003–2004 Bluesin riveissä. 17-vuotiaana hän oli tuolloin liigan nuorin pelaaja.

Tukonen varattiin 11:nä pelaajana vuoden 2004 NHL:n varaustilaisuudessa 26. kesäkuuta 2004. Hän oli Los Angeles Kingsille varaustilaisuuden ensimmäinen varaus. 

Tukonen siirtyi Kingsin organisaatioon tulokassopimuksella kaudeksi , mutta hän pelasi NHL-pelinsä kausina  ja . NHL:ssä hän on pelannut yhteensä viisi ottelua. Tukonen vaihdettiin Dallas Starsin Richard Cluneen kesällä 2008. Hän teki elokuussa 2008 sopimuksen Tampereen Ilveksen kanssa, kun ei saanut vakiinnettua paikkaansa Starsin joukkueessa. 

Dallas Stars kauppasi Tukosen oikeudet Tampa Bay Lightningille marraskuussa 2008. Vaihdossa Stars sai puolustaja Andrew Hutchinsonin. SM-liigassa Tukonen siirtyi vähän ennen tätä Ilveksestä Rauman Lukkoon, jossa hänen kautensa päättyi tammikuussa polvivammaan.

Huhtikuussa 2009 Tukonen teki neljän vuoden jatkosopimuksen Rauman Lukon kanssa, mutta hän siirtyi heinäkuussa Tampa Bay Lightningin harjoitusleirille. Hän palasi kuitenkin kesken leirin takaisin Lukkoon.

Tukonen pelasi Lukossa 2009–2014 ja TPS:ssä 2014–2016.

Kaudeksi 2016–2017 Tukonen palasi Rauman Lukkoon kolmivuotisella sopimuksella.http://liiga.fi/pelaajat/23483808/tukonen-lauri Viitattu 12.10.2017. Tukosen paluuta kuitenkin varjosti pitkäkestoinen loukkaantuminen.http://www.eliteprospects.com/player.php?player=3199 Viitattu 12.10.2017. Syyskuun lopulla 2018 Lukko ilmoitti irtisanovansa Tukosen pelaajasopimuksen.

Lokakuun alussa Porin Ässät ilmoitti ottelukohtaisen pelaajasopimuksen syntymisestä Tukosen kanssa. Tukonen kiitti tästä jo ensimmäisessä patapaidassa tehdyssä pelissään, kun ratkaisi voiton jatkoaikamaalillaan. 22. lokakuuta 2018 Ässät ilmoitti Tukosen lähtevän seurasta omasta tahdostaan.

Kaudella 2018–2019 Tukonen pelasi vielä hajaotteluita Växjö Lakersissa Ruotsissa ja EHC Klotenissa Sveitsissä.

Pitkään ilman sopimusta ollut Tukonen kiinnitettiin Turun Palloseuraan tammikuussa 2020. Tukosen paluu takaisin liittyi vaiheeseen, jossa TPS nousi liigan hänniltä lähemmäs pudotuspelipaikkoja. Tukonen kuitenkin pelasi TPS:ssä vain viisi ottelua ennen kuin sopimus purettiin yhteisymmärryksessä. Tukonen ei TPS:n jälkeen enää jatkanut pelaajauraansa.

Myöhemmin Tukonen on toiminut kasvattajaseuransa Hyvinkään Jää-Ahmojen puheenjohtajana sekä NHL-seura Calgary Flamesin pelaajatarkkailijana.

Kansainväliset ottelut
Tukonen edusti Suomea useissa nuorten maailmanmestaruusturnauksissa voittaen pronssimitalin sekä vuoden 2004 että 2006 alle 20-vuotiaiden maailmanmestaruuskilpailuissa.

Alle 18-vuotiaiden maailmanmestaruuskilpailussa vuonna 2004 hän jakoi kärkipaikan turnauksen pistepörssissä 11 pisteellään ja syöttöpörssissä kuudella syötöllä. Hän oli Suomen joukkueen paras pistemies yhdessä Lauri Korpikosken ja Petteri Nokelaisen kanssa.

Tukonen teki voittomaalin Suomen voitettua pronssia alle 20-vuotiaiden maailmanmestaruuskisoissa vuonna 2006. Hän oli turnauksen kolmanneksi paras pistemies, teki toiseksi eniten syöttöjä ja oli toiseksi paras plus-miinustilastoissa.

Palkinnot
2006 – Valinta nuorten maailmanmestaruuskilpailujen tähdistökentälliseen

Muuta
Tukosen isoveli Olli-Kristian pelasi urallaan parhaimmillaan Mestiksessä. Veljekset pelasivat yhdessä Ahmoissa vuosina 2001–2003.

Tilastot
 2001–2002  Ahmat  Mestis  24  7  4  11  6  –  –  –  –  – 2002–2003  Ahmat  Mestis  12  2  2  4  2  –  –  –  –  – 2003–2004  Suomi U20  Mestis  6  0  0  0  6  –  –  –  –  –  U18  6  5  6  11  10   Blues  SM-liiga  35  3  3  6  16  7  0  0  0  0  JMM  7  2  1  3  2 2004–2005  Blues  SM-liiga  43  5  5  10  10  –  –  –  –  –  JMM  6  1  1  2  2 2005–2006  Manchester Monarchs  AHL  62  14  22  36  20  –  –  –  –  –  JMM  7  3  7  10  0  2006–2007  Los Angeles Kings  NHL  4  0  0  0  0  –  –  –  –  –   Manchester Monarchs  AHL  61  13  19  32  30  6  0  3  3  0  2007–2008  Los Angeles Kings  NHL  1  0  0  0  0  –  –  –  –  –   Manchester Monarchs  AHL  62  9  26  35  24  2  0  0  0  0 2008–2009  Ilves  SM-liiga  21  5  8  13  22  –  –  –  –  –   Lukko  SM-liiga  14  3  5  8  2  –  –  –  –  – 2009–2010  Lukko  SM-liiga  54  10  19  29  48  4  0  0  0  2 2010–2011  Lukko  SM-liiga  40  17  17  34  77 10  2  6  8  10 2011–2012  Lukko  SM-liiga  33  13  15  28  44 –  –  –  –  – 2012–2013  Lukko  SM-liiga  20  6  5  11  26  12  1  3  4  16 2013–2014  Lukko  SM-liiga  35  14  10  24  16  15  1  4  5  8 2014–2015  TPS  SM-liiga  23  8  8  16  8  –  –  –  –  – 2015–2016  TPS  SM-liiga  18  9  9  18  10  –  –  –  –  – 2016–2017  Lukko  SM-liiga  16  5  5  10  6  –  –  –  –  – 2017–2018  Lukko  SM-liiga  16  1  2  3  4  –  –  –  –  – 2018–2019  Ässät  SM-Liiga  7  3  0  3  18  –  –  –  –  –   Växjö Lakers HC  SHL  8  1  2  3  0  –  –  –  –  –    EHC Kloten  NLB  5  3  3  6  2  4  0  0  0  0  2019–2020  TPS  SM-liiga  5  0  0  0  2  –  –  –  –  – 14 kautta  yhteensä  SM-liiga  380  102  111  213  309  48  4  13  17  36 3 kautta  yhteensä  AHL  185  36  67  103  74  8  0  3  3  0 2 kautta  yhteensä  NHL  5  0  0  0  0  –  –  –  –  –

 Lähteet 

Aiheesta muualla

Lauri Tukonen Eliteprospects-sivustolla
Manchester Monarchsin virallinen sivusto 

Luokka:Suomalaiset jääkiekkoilijat
Luokka:Los Angeles Kingsin varaamat pelaajat
Luokka:Vuonna 1986 syntyneet
Luokka:Elävät henkilöt